ดูแลรักษาแผลเจาะ ทำความสะอาดแผลเจาะ
เพียงประคบด้วยน้ำเกลือและชำระล้างสบู่สูตรอ่อนโยนและน้ำเปล่าก็เพียงพอสำหรับการรักษาความสะอาดของบริเวณที่เจาะ ห้ามดึงหรือแกะสะเก็ดแผลเป็นอันขาดเพราะจะทำให้แผลเปิดออกและเกิดเลือดออกได้ โดยสะเก็ดแผลเหล่านี้จะหลุดลอกออกไปเองในช่วงที่แผลกำลังฟื้นฟู คุณไม่จำเป็นต้องหมุนหรือบิดจิวในช่วงที่แผลกำลังฟื้นฟู เนื่องจากการขยับจิวไปมาอาจก่อให้เกิดการระคายเคืองที่ผิวหนังและทำให้กระบวนการฟื้นฟูของแผลช้าลงได้ การใช้ยาทาปฏิชีวนะหรือยาฆ่าเชื้อในช่วงที่แผลกำลังฟื้นฟูอาจส่งผลให้เกิดการระคายเคืองตรงบริเวณที่เจาะได้ การใช้ยาทาปฏิชีวนะจะกักเก็บความชื้นและส่งผลให้เกิดการเจริญเติบโตของเชื้อแบคทีเรียรอบๆ บริเวณที่เจาะ ในขณะที่สารฆ่าเชื้อต่างๆ อย่างแอลกอฮอล์หรือไฮโดรเจนเปอร์ออกไซด์จะขัดขวางการซ่อมแซมของเนื้อเยื่อให้ช้าลง รวมถึงหลีกเลี่ยงการใช้สบู่ต้านเชื้อแบคทีเรียหรือสารฆ่าเชื้อที่ประกอบด้วยเบนซาลโคเนียมคลอไรด์ (Benzalkonium chloride) พยายามไม่ให้ผู้อื่นสัมผัสถูกบริเวณที่เจาะของคุณ รวมถึงป้องกันไม่ให้เหงื่อและสิ่งสกปรกเข้าไปอุดตันในรูที่เจาะโดยหลีกเลี่ยงการใช้เครื่องสำอางหรือน้ำหอมใกล้กับบริเวณที่เจาะและหมั่นทำความสะอาดสิ่งของเครื่องใช้ต่างๆ ที่มีโอกาสสัมผัสกับบริเวณที่เจาะเพื่อป้องกันการแพร่กระจายของเชื้อแบคทีเรีย ขึ้นอยู่กับบริเวณของร่างกายที่คุณเจาะ คุณอาจจำเป็นต้องทำความสะอาดโทรศัพท์มือถือ หูฟัง แว่นตา หรือหมวก แผลเจาะโดยส่วนใหญ่อาจใช้เวลานานหลายสัปดาห์หรือแม้กระทั่งหลายเดือนในการฟื้นฟูจนหายสนิท ดังนั้นคุณจึงควรอดทนสักนิดและทิ้งช่วงสักพักให้แผลหายดีก่อนถอดจิวออก ระยะเวลาในการฟื้นฟูของการเจาะร่างกายในแต่ละตำแหน่งมีดังนี้  ติ่งหู: 3-9 สัปดาห์ กระดูกอ่อนหู (เช่น tragus conch industrial rook หรือ orbital): 6-12 เดือน จมูก: 2-4 เดือน ลิ้น: 3-4 สัปดาห์ ปาก: 2-3 เดือน สะดือ: 9-12 เดือน อวัยวะเพศ: 4-10 สัปดาห์ ใช้สบู่สูตรอ่อนโยนถูมือทั้งสองข้างให้ทั่วและล้างออกให้สะอาดด้วยน้ำเปล่าก่อนสัมผัสที่ผิวหนังบริเวณที่เจาะ พยายามอย่าให้ผู้อื่นสัมผัสถูกบริเวณที่เจาะของคุณเพราะอาจทำให้เชื้อแบคทีเรียแพร่กระจายได้ เพื่อรักษาความสะอาดของบริเวณที่เจาะ ให้คุณใช้ผ้าก๊อซหรือผ้าขนหนูสะอาดจุ่มในน้ำเกลือ จากนั้นนำมาประคบตรงบริเวณที่เจาะทิ้งไว้นาน 5-10 นาทีโดยทำวันละ 1-2 ครั้ง ขึ้นอยู่กับบริเวณของร่างกายที่คุณเจาะ คุณอาจจุ่มบริเวณที่เจาะลงไปในน้ำเกลือโดยตรงได้เลยเช่นกัน ตัวอย่างเช่น หากคุณเจาะนิ้วมือ คุณสามารถจุ่มนิ้วลงไปในน้ำเกลือให้บริเวณที่เจาะจมอยู่ใต้น้ำ หากช่างเจาะแนะนำให้คุณทำความสะอาดบริเวณที่เจาะเป็นประจำวันละครั้ง ให้คุณใช้สบู่สูตรอ่อนโยนฟอกบริเวณที่เจาะโดยเลือกและล้างออกด้วยน้ำเปล่าเพื่อขจัดคราบสบู่ที่ตกค้างออกให้หมด  หลีกเลี่ยงการใช้สบู่ที่ผสมน้ำหอม สี หรือไตรโคซานที่อาจก่อให้เกิดการระคายเคืองที่ผิวหนัง หากคุณเจาะหู อย่าลืมทำความสะอาดด้านหลังของต่างหูด้วย หลังทำความสะอาดเสร็จแล้ว ให้ใช้กระดาษชำระสะอาดซับบริเวณที่เจาะให้แห้ง พยายามอย่าออกแรงกดหรือถูแรงจนเกินไปเพราะอาจทำให้บาดแผลเปิดออกได้ ทิ้งกระดาษชำระลงถังขยะเมื่อเช็ดเสร็จเรียบร้อยแล้ว หลีกเลี่ยงการเช็ดด้วยผ้าขนหนู เนื่องจากผ้าขนหนูอาจไปเกี่ยวหรือพันกับจิวได้ หลายคนอาจเข้าใจว่าการทำความสะอาดบริเวณที่เจาะบ่อยครั้งในแต่ละวันเป็นสิ่งที่ดี แต่แท้จริงแล้วการชำระล้างบริเวณที่เจาะมากเกินไปอาจส่งผลให้เนื้อเยื่อได้รับบาดเจ็บและทำให้กระบวนการฟื้นฟูของแผลช้าลงได้ ทำความสะอาดบริเวณที่เจาะภายหลังอาบน้ำเสร็จเนื่องจากในช่วงนี้ผิวของคุณเปียกน้ำอยู่แล้ว
ปล่อยให้สะเก็ดแผลลอกเอง. หลีกเลี่ยงการใช้ยาทาปฏิชีวนะหรือสารฆ่าเชื้อ. ดูแลให้บริเวณที่เจาะสะอาดและแห้งอยู่เสมอ. ทิ้งช่วงสักพักให้แผลหายดีก่อนถอดจิวออก. ล้างมือให้สะอาดก่อนสัมผัสบริเวณที่เจาะ. ประคบด้วยน้ำเกลือนาน 5-10 นาทีเป็นประจำทุกวัน. ทำความสะอาดด้วยสบู่และน้ำเปล่า. ซับให้แห้งด้วยกระดาษชำระ. จำกัดการทำความสะอาดเพียง 1-2 ครั้งต่อวัน.
https://www.wikihow.com/Heal-Piercings https://www.wikihow.com/Heal-Piercings
Caring for Your Piercing Cleaning the Piercing